Diari Oficial de la Generalitat Valenciana


Sumari del DOGV 5542, del 26-06-2007 (2007/5997)

Notificació a Gardina Inmuebles, SL, de la sentència 56/2007 dictada en les actuacions del juí ordinari número 892/2005.
------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5997


Data del document
:   10-04-2007

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Notificació a Gardina Inmuebles, SL, de la sentència 56/2007 dictada en les actuacions del juí ordinari número 892/2005. [2007/5997]  
Julio Giráldez Blanco, secretari del Jutjat de Primera Instància número 10 de València, fa saber:   
Que en este Jutjat i amb el número i entre les parts que després es diran se seguixen les actuacions de juí ordinari en les quals s'ha dictat sentència que té l'encapçalament i la decisió que es diu tot seguit:  
«Juí ordinari número 892/2005  
Sentència 56/2007  
València, 12 de març de 2007  
Juan Carlos Artero Mora, magistrat titular del Jutjat de Primera Instància número 10 de València, ha vist les actuacions de juí ordinari, seguides en este Jutjat amb el número 892/2005, promogudes per José Joaquín Salvador Porta i Tomasa García Uceda Prieto, representats pel procurador José Luis Medina Gil i defesos per la lletrada María Angustias Rabadán Serrano, contra Gardina Inmuebles, SL, declarada en rebel·lia, i contra Caja Rural Intermediterránea Sociedad Cooperativa de Crédito (Cajamar), representada per la procuradora María José Sanz Benlloch i defesa pel lletrat Enrique Montoro Fraguas, sobre nul·litat, anul·labilitat i resolució de contracte d'aprofitament per torns de bé immoble, resolució de contractes de crèdit i d'assegurança i indemnització de danys i perjudicis.  
Decisió  
1. Estimar íntegrament la demanda interposada per José Joaquín Salvador Porta i Tomasa García Uceda Prieto contra Gardina Inmuebles, SL:  
a) Declarar l'anul·labilitat i l'efectiva anul·lació del contracte privat de compravenda subscrit entre les parts en data 15 de maig de 2004, per concórrer vicis en el consentiment prestat pels demandants.  
b) Condemnar la demandada a la devolució als actors de totes les quantitats satisfetes per estos en virtut d'este contracte, més els interessos legals que es produiran des de la data d'interposició de la demanda pel que fa a les quantitats que els actors ja hagueren pagat en eixe moment, i des de la data dels respectius pagaments pel que fa a les que hagen satisfet amb posterioritat.  
c) Condemnar la demandada a indemnitzar als actors en la quantitat de mil cent trenta-tres euros amb trenta-tres cèntims (1.133,33 euros), més les quantitats que aquells hagen satisfet en anualitats posteriors a la de 2005 fins a l'acabament d'este procediment, sempre que els demandants acrediten la realització de la despesa corresponent, i que es tracte de l'allotjament en un establiment de característiques i situació geogràfica semblants a les pactades en el contracte.  
2. Amb l'estimació parcial de la demanda interposada per José Joaquín Salvador Porta i Tomasa García Uceda Prieto contra Caja Rural Intermediterránea Sociedad Cooperativa de Crédito (Cajamar):  
a) Declarar resolt el contracte de préstec susbcrit entre les parts el 31 de maig de 2004, sense cap cost de cancel·lació a càrrec dels demandants.  
b) Condemnar la demandada a la paralització definitiva del cobrament de més quotes als demandants derivades d'este contracte.  
c) Condemnar a la demandada a restituir als actors la totalitat de quantitats satisfetes en compliment de l'esmentat contracte, més els interessos legals, que es produiran des de la data d'interposició de la demanda pel que fa a les quantitats que els actors ja hagueren pagat en eixe moment, i des de la data dels respectius pagaments pel que fa ales que hagen satisfet amb posterioritat.  
3. Condemnar Gardina Inmuebles, SL, al pagament de les costes processals causades als demandants.  
4. Pel que fa a les costes derivades de la demanda interposada contra Caja Rural Intermediterránea Sociedad Cooperativa de Crédito (Cajamar), cada part pagarà les causades en la seua instància i les comunes per meitat.  
Notifiqueu esta resolució a les parts, i feu-los saber que esta no és ferma i que contra esta es pot interposar recurs d'apel·lació, que s'haurà de preparar en el termini de cinc dies des de la notificació, i presentarà davant este Jutjat escrit en el qual s'haurà de citar la resolució impugnada i manifestar la voluntat de recórrer-la, amb expressió dels pronunciaments que s'impugnen.  
Que el secretari expedisca testimoniatge d'esta resolució, el qual s'unirà a les actuacions de procedència, i porteu l'original al llibre de sentències d'este Jutjat.  
Esta és la meua sentència, que pronuncie, mane i firme.»  
I perquè conste i valga de notificació en legal forma a l'entitat demandada Gardina Inmuebles, SL, la qual es troba en rebel·lia processal i parador ignorat, expedisc este edicte que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
València, 10 d'abril de 2007.- El secretari: Julio Giráldez Blanco.